EkBass/fiwiki-20250220-pages-articles huggingface dataset:
Attasea

Attasea (aiemmin attašea, , kiinnitetty) eli lähetystöavustaja on lähetystössä työskentelevä virkamies, joka tavallisesti keskittyy johonkin erikoisalaan. thumb|Ruotsin sotilasattasea eversti Ingemar Adolfsson (oikealla) avustajansa kanssa Suomenlinnassa Augustin Ehrensvärdin 300-vuotisseremoniassa. Lähetystössä voi palvella ilmailu-, kauppa-, kulttuuri-, laivasto-, lehdistö-, meri- tai sotilasattasea. Sotilasattasea on tavallisesti puolustusvoimien vakinainen upseeri, joka seuraa asemamaan puolustusvoimien toimintaa. Hän ei ole ulkoministeriön käskynalainen.Uusi tietosanakirja, Tietosanakirja oy 1960 Iso tietosanakirja, WSOY 1995 ==Attasea urheilussa== Attaseaksi eli joukkueavustajaksi nimitetään urheilukilpailussa mukana olevaa henkilöä, joka avustaa urheilijaa tai joukkuetta näille vieraassa kisakaupungissa. Attasea on urheilijaa tai joukkuetta vastassa lentoasemalla, tulkkaa kokouksissa ja lehdistötilaisuuksissa, auttaa akkreditoinnissa ja yhteydenpidossa järjestäjien kanssa sekä toimii muutenkin tarvittavana apuna. Attaseat ovat yleensä vapaaehtoisia ja kielitaitoisia henkilöitä, joita kilpailun järjestäjät osoittavat joukkueiden avuksi.http://www.attaseat.fi/tehtavat.php ==Lähteet== ==Aiheesta muualla== Luokka:Urheilutermit Luokka:Diplomatia
Peripateettinen aksiooma

Peripateettinen aksiooma on nimitys tunnetulle filosofiselle lausumalle, jonka mukaan ”mielessä ei ole mitään sellaista, mitä ei ensin ole aistimuksessa” (). Tämä muotoilu on peräisin Tuomas Akvinolaisen teoksesta De veritate (q. 2 a. 3 arg. 19). Tuomas omaksui tämän periaatteen antiikin kreikkalaisen filosofian peripateettisesta koulukunnasta, joka oli Aristoteleen perustama. Aristoteleella ajatus esiintyy teoksessa Sielusta. Aristoteles: Sielusta III.8. Lausuma kuvaa Tuomaan omaksumaa empirismiä. Tuomas katsoi muun muassa, että jopa Jumalan olemassaolo voitiin todistaa aistihavainnoista tehdyllä järkeilyllä. Tässä hän käytti muunnelmaa aristoteelisesta ”aktiivisen intellektin” ajatuksesta, tulkiten sen kyvyksi abstrahoida universaaleja merkityksiä partikulaarisesta empiirisestä havainnosta."Thomas Aquinas", teoksessa Tuomaan mukaan järki siis etenee aistihavainnoista yhä korkeampia asioita koskevaan tietoon, jopa Jumalaan asti. Tieto saa näin alkunsa aistihavainnoista, mutta järjen alue on paljon aistihavaintojen aluetta laajempi. Heti kun sielu alkaa toimia, se sisältää kaiken tiedon ensimmäiset prinsiipit (prima principia) eli periaatteet, jotka se tietää todeksi ilman erillisiä todistuksia. Sielu tuntee oman olemassaolonsa itsessään, oman aktinsa kautta, vaikkakin se tuntee oman luontonsa vain reflektion kautta. == Lähteet == Luokka:Tomismi
Säilymislaki

Säilymislait ovat fysikaalisia luonnonlakeja, joiden mukaan kaikkinaisissa vuorovaikutustapahtumissa tiettyjen suureiden kokonaismäärät pysyvät muuttumattomina. Klassinen fysiikka tunsi viisi säilymislakia: * Massan säilymislaki * Liikemäärän säilymislaki * Pyörimismäärän säilymislaki * Energian säilymislaki * Sähkövarauksen säilymislaki. Massan säilymislaki tunnetaan varsinkin kemiassa myös aineen häviämättömyyden lakina. Lavoisier'n ajoista radioaktiivisuuden keksimiseen saakka (noin 1780–1900) tämän oletettiin lisäksi pätevän jokaiselle alkuaineelle erikseen, koska ei tunnettu ilmiöitä, joissa alkuaine muuttui toiseksi alkuaineeksi. Myöhemmin suhteellisuusteoria osoitti massan ja energian välillä vallitsevan yhteyden E=mc², minkä vuoksi massan ja energian säilymisestä ei voi enää puhua kahtena erillisenä luonnonlakina, vaan ne ovat saman massa-energian säilymislain aikariippuvaisia erikoistapauksia. Huomattakoon, että em. säilymislaeista vain sähkövaraus on aika- ja avaruusriippumaton. Nykyinen hiukkasfysiikka tuntee edellisten lisäksi seuraavat säilymislait: * baryoniluvun säilymislaki * leptoniluvun säilymislaki, erikseen toisaalta elektronille ja elektronin neutriinolle, toisaalta myonille ja myonin neutriinolle * kvarkkien värivarauksen säilymislaki. On myös muutamia säilymislakeja, jotka pätevät kaikissa muissa paitsi heikon vuorovaikutuksen aiheuttamissa ilmiöissä. Sellaisia ovat: * Pariteetin säilymislaki * Outouden säilymislaki. Noetherin teoreeman mukaan säilymislait seuraavat fysiikan lakien yleisistä symmetrioista. Luokka:Fysiikan lait
Karl Weierstrass

Karl Theodor Wilhelm Weierstrass (Weierstraß) ()Karl Theodor Wilhelm Weierstrass oli saksalainen matemaatikko, joka vaikutti merkittävästi modernin analyysin syntyyn. Hänen opettajansa oli saksalainen matemaatikko Christof Gudermann (1798–1852). ==Matemaattiset ansiot== === Jatkuvuuden määritelmä === Weierstrass määritteli jatkuvuuden seuraavasti: Funktio \displaystyle f(x) on jatkuva kohdassa \displaystyle x = x_0, jos jokaiselle \displaystyle \epsilon > 0\, \exists\,\delta > 0 siten, että :\displaystyle |x-x_0| < \delta \Rightarrow |f(x) - f(x_0)| < \epsilon. Weierstrass määritteli myös raja-arvon käsitteen ja derivaatan vastaavalla tavalla. Aikaisemmin analyysin peruskäsitteet oli epätäsmällisesti määritelty ”äärettömän pienten” eli infinitesimaalisten lukujen avulla, mikä oli ollut alttiina loogisille vastahuomautuksille, mutta näiden määritelmien tultua käyttöön sellaisia ei enää tarvittu. Uusien määritelmiensä ja niihin perustuvien menetelmiensä avulla hän todisti muun muassa aiemmin todistamattomat jatkuvien funktioiden väliarvolauseen ja Bolzanon–Weierstrassin lauseen. === Muita saavutuksia === Weierstrass keksi M-testin sen selvittämiseksi, suppeneeko jokin funktiojono tasaisesti. Weierstrassin lauseen mukaan suljetulla välillä jatkuva funktio saa suurimman ja pienimmän arvon. Weierstrass edisti myös variaatiolaskennan kehitystä. ==Weierstrassin oppilaita== * Edmund Husserl * Sofja Kovalevskaja * Gösta Mittag-Leffler * Hermann Schwarz ==Katso myös== * Weierstrassin elliptinen funktio * Weierstrassin rengas == Lähteet == ==Kirjallisuutta== * == Aiheesta muualla == Luokka:Saksalaiset matemaatikot Luokka:Copley-mitalin saajat Luokka:Vuonna 1815 syntyneet Luokka:Vuonna 1897 kuolleet
Teodebald

Teodebald tai Theodebald (n. 535–555) oli Austrasian, Metzin ja Reimsin kuningas vuosina 548–555. Hän oli Teodebert I:n ja Deuterian poika. Teodebald oli vain kolmentoista vuoden ikäinen, kun hän seurasi isäänsä valtaistuimella. Lisäksi hänellä oli heikko terveys. Austrasian ylimystö oli kuitenkin uskollinen hänen isänsä muistolle, ja rauha säilyi kuningaskunnassa Teodebaldin hallintokaudella. Hän meni naimisiin langobardien kuninkaan Wachon tyttären Waltraden kanssa ja lujitti näin Austrasian ja langobardien kuningaskunnan liittoa. Teodebald ei kuitenkaan kyennyt säilyttämään isänsä Pohjois-Italiasta valloittamia alueita. Bysantin keisari Justinianus I lähetti Narseksen komentaman armeijan Italiaan vuonna 552, ja Teodebald pyrki välttämään yhteenottoa Bysantin kanssa. Teodebaldin kuoltua Austrasia joutui hänen isosetänsä Klotar I:n käsiin, josta tuli pian kaikkien frankkien kuningas. == Katso myös == *Luettelo frankkien kuninkaista == Lähteet == Luokka:Frankkien kuninkaat Luokka:530-luvulla syntyneet Luokka:550-luvulla kuolleet
Senecan piirikunta (Ohio)

Senecan piirikunta () on piirikunta Ohiossa, Yhdysvalloissa. Se on nimetty seneca-intiaaniheimon mukaan. Piirikunnan suurin kaupunki on Tiffin. ==Maantiede== Senecan naapuripiirikuntia ovat Sandusky pohjoisessa, Huron idässä, Crawford kaakossa, Wyandot lounaassa, Hancock lännessä ja Wood luoteessa. ==Väestö== Piirikunnassa oli vuoden 2010 väestönlaskennassa 56 745 asukasta. Etniset ryhmät jakautuivat valkoisiin (93,7 %), mustiin (2,3 %), alkuperäisamerikkalaisiin (0,2 %) ja aasialaisiin (0,6 %). Piirikunnan asukkaiden ikäjakauma oli vuonna 2000 seuraava: Alle 5-vuotiaita oli 6,4 %, 5–17-vuotiaita 17,4 %, 18–24-vuotiaita 10,4 %, 25–44-vuotiaita 24,4 %, 45–64-vuotiaita 27,2 % ja yli 65-vuotiaita 14,1 %. Köyhyysrajan alapuolella eli 12,5 % asukkaista. ==Lähteet== Luokka:Ohion piirikunnat
Carolinanaratti

Carolinanaratti eli vanhalta nimeltään carolinanpapukaija (Conuropsis carolinensis) oli pohjoisamerikkalainen papukaijalaji, joka on kuollut sukupuuttoon. Se oli Conuropsis-suvun ainoa edustaja. Laji oli Yhdysvalloissa ainoa alkuperäinen papukaijalaji. Se esiintyi siellä erittäin runsaina parvina ja saattoi tuhota satoa maanviljelyksillä. Muuttokyyhkyn tapaan carolinanaratti kuoli sukupuuttoon 1900-luvun alussa. ==Levinneisyys== Lajia tavattiin alun perin Itä-Yhdysvalloissa etelästä pohjoiseen Floridasta Virginiaan ulottuvalla alueella. Mississipin ja Missourijokien valuma-alueen populaatio muodosti oman alalajinsa C. c. ludovicianus. ==Piirteet== Carolinanaratti oli kooltaan noin 30 senttiä pitkä ja se painoi noin 250 grammaa. Sen värikkäässä höyhenpuvussa oli vihreää, keltaista ja oranssia. Laji muodosti tavallisesti pieniä parvia, mutta kun ruokaa oli saatavilla runsaasti se saattoi muodostaa myös suurempiakin parvia, joihin saattoi kuulua 200–300 yksilöä. Se oli yksiavioinen monien muiden papukaijojen tapaan ja se muni tavallisesti kaksi munaa. Parvet liikkuivat aamuisin ja iltaisin ruokaa ja vettä etsien, kun taas päivisin ne pysyttelivät yleensä puissa. Se käytti nokkaansa pähkinöiden ja muiden siemenien avaamiseksi. Monia lajin biologisista piirteistä ei tunneta, kuten esimerkiksi sen parittelukäyttäytymistä, pesintöjen aikatiheyttä tai sukukypsyyden saavuttamisajankohtaa. Lemmikeiksi kerätyt yksilöt eivät olleet hyviä puhumaan oppijoita joistakin muista papukaijoista poiketen. ==Häviäminen== Viimeinen yksilö kuoli 21. helmikuuta 1918 Cincinnatin eläintarhassa. Luonnossa viimeinen varma havainto on vuodelta 1904, jolloin Frank Chapman havaitsi yhteensä 13 yksilöä Floridassa. Lajin häviämisen syistä ei ole täyttä varmuutta, sillä ihmisen toimien ohella luonnollisilla syillä on saattanut olla tekemistä sukupuuton kanssa. Syyksi häviämiselle on ehdotettu muun muassa kilpailua vieraslajien kanssa, sekä uusia tauteja. Kuitenkin, kun lajin kanta jo oli hyvin pieni ja keskittynyt Floridaan, sinne saapui suurin joukoin munien ja lintujen keräilijöitä, jotka nopeasti hävittivät jäljellä olevat yhteisöt. Sama tapahtumasarja on esitetty myös muun muassa Havaijilla: kun laji käy harvinaiseksi, tulevat keräilijät, bongarit ja muuten vain uteliaat häiritsemään sen elämää.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 Lajista tehtiin havaintoja Floridassa vielä 1920- ja 1930-lukujen aikana, mutta on todennäköistä että nämä havainnot tehtiin itse asiassa muista papukaijalajeista, joita oltiin päästetty vapauteen. == Lähteet == == Aiheesta muualla == *Naturalis – kolmiulotteisia valokuvia täytetyistä yksilöistä: , ja . Luokka:Papukaijat Luokka:Sukupuuttoon kuolleet linnut
Polypoites

Polypoites () oli kreikkalaisessa mytologiassa useamman eri mieshahmon nimi. * Polypoites, Peirithooksen ja Hippodameian poika, oli gyrtonialainen sotapäällikkö, joka johti 20 alusta sotaan Troijaa vastaan.Apollodoros: Bibliotheke ('Kirjasto') Epitomi 3.14 (engl. käännös).Hyginus: Fabulae xcvii (engl. käännös). Hän oli Helenan kosioiden joukossaHyginus: Fabulae lxxxi (engl. käännös).Apollodoros: Bibliotheke ('Kirjasto') 3.10.8 (engl. käännös). ja myös yksi Troijan puuhevosen sisään piiloutuneista kreikkalaissotureista.Quintus Smyrnaeus: Troijan tuho xii.337–359 (engl. käännös). * Polypoites, Apollonin ja Fthian poika, jonka Aitolos surmasi valloittaessaan Aitoliaa.Apollodoros: Bibliotheke ('Kirjasto') 1.7.6 (engl. käännös). * Polypoites, yksi Penelopen lukuisista kosioista.Apollodoros: Bibliotheke ('Kirjasto') Epitomi 7.27 (engl. käännös). * Polypoites, Odysseuksen ja Kallidiken poika, josta tuli äitinsä kuoleman jälkeen Thesprotian hallitsija.Apollodoros: Bibliotheke ('Kirjasto') Epitomi 7.35 (engl. käännös). == Lähteet == Luokka:Kreikkalainen mytologia
Suomen Käsityön Ystävät

thumb|Akseli Gallen-Kallela carpet for Suomen Käsityön Ystävät (1906), Musée d'Orsay Suomen Käsityön Ystävät on alkujaan aatteellinen yhdistys, joka perustettiin 1879 Fanny Churbergin aloitteesta. Sen oheen perustettiin vuonna 1920 osakeyhtiö.Otavan Iso tietosanakirja, Otava 1968, osa 5, p. 105, art. Käsityön Ystävät, Suomen Käsityön Ystävät on vaikuttanut suomalaisen taidekäsityön, taiteen ja taideteollisuuden kentällä perustamisvuodestaan alkaen. Sen historia heijastelee eurooppalaisen taiteen ja taideteollisuuden keskeisiä ilmiöitä, kansallisromantiikkaa ja arts and crafts -liikettä. 1800-luvun lopulla haettiin suomalaisuutta myyttien ja Karjalaan suuntautuneiden matkojen kautta. Alkuvuosina yhdistyksen toiminta keskittyi kansanomaisten tekstiilien keräämiseen ja soveltamiseen uusiin sisustustuotteisiin. Tavoitteena oli myös kansanvalistus ja naisten aseman parantaminen. Käsityön Ystävistä muotoutui 1800-luvun loppuun mennessä monipuolinen ja vaikutusvaltainen liike, joka on verrattavissa Isossa- Britanniassa syntyneeseen arts and craftsiin. Käsityön Ystävät piti yllä käsityötaitoa palkkaamalla taitavia tekijöitä ja käytti taiteilijoita mallien suunnittelijoina. 1900-luvulla Käsityön Ystävät toimi taiteen, taidekäsityön ja taideteollisuuden välimaastossa. Yhdistyksen kanssa yhteistyössä toimineet taiteilijat, Akseli Gallen-Kallela ensimmäisenä, nostivat ryijyn yhdeksi näkyvimmistä ja merkittävimmistä tekstiilitaiteen muodoista. Syntyi taideryijy, joka läheni modernia maalaustaidetta sommitelmissaan ja väreissään. Käsityön Ysätävien toiminta perustuu nykyisin samoille periaatteille kuin 1900-luvun vaihteessa. Yhdistys haluaa innostaa ihmisiä käsillä tekemiseen, edistää kotimaisen muotoilun taiteellista ja teknistä tasoa, olla ajan hermolla samalla perinteitä kunnioittaen ja tarjota vaihtoehtoja julkisten tilojen arkkitehtuurin ja kodinsisustuksen elähdyttäjiksi. ==Lähteet== ==Kirjallisuutta== *Priha, Päikki ym.: Rakkaat ystävät: Suomen Käsityön Ystävät 120 vuotta. Ajatus, 1999. ISBN 951944078X. ==Aiheesta muualla== *Suomen Käsityön Ystävät oy:n ja ry:n sivusto Luokka:Suomalaiset kulttuurijärjestöt Luokka:Tekstiilikulttuuri
Hermippos Smyrnalainen

Hermippos Smyrnalainen (, ; 200-luku eaa.) oli antiikin kreikkalainen peripateettiseen koulukuntaan kuulunut filosofi. Antiikin ajan lähteet mainitsevat hänen lisänimekseen Kallimakhoslainen (), josta voidaan päätellä hänen olleen Kallimakhoksen oppilas 200-luvun eaa. puolessa välissä. Se seikka, että hän kirjoitti Khrysippoksen elämäkerran, osoittaa hänen kuitenkin toimineen enimmäkseen vuosisadan loppupuolella. Hermippos oli kotoisin Smyrnasta. Hermippoksen teokset vaikuttavat olleen merkittäviä ja arvostettuja.Josephus: Contra Apionem I.22.Hieronymus: De Viris Illustribus Praef. Antiikin lähteet viittaavat niihin usein ja useilla eri otsikoilla, tosin niistä suurin osa vaikuttaa olleen osia hänen kirjoittamastaan laajasta elämäkerrallisesta teoksesta, johon viitataan yleensä nimellä Elämät (Bioi). Teos sisälsi monen merkittävän antiikin ajan henkilön elämäkerrat. Joukkoon kuului puhujia, runoilijoita, historioitsijoita ja filosofeja. Se sisälsi varhaisimman tunnetun Aristoteleen elämäkerran, ja samoin muun muassa seuraavien henkilöiden elämäkerrat: Pythagoras, Empedokles, Herakleitos, Demokritos, Zenon Elealainen, Sokrates, Platon, Antisthenes, Diogenes Sinopelainen, Stilpon, Epikuros, Theofrastos, Herakleides Pontoslainen, Demetrios Faleronlainen ja Khrysippos. Itse teos on kadonnut, mutta monet myöhemmät elämäkertateokset lainaavat sitä laajalti. == Lähteet == Luokka:Peripateettiset filosofit
Hammarby

Hammarby tarkoittaa esimerkiksi seuraavia: * Hammarby IF, urheiluseura * Hammarby, taajama Eskilstunan kunnassa Ruotsissa * Hammarby, taajama Sandvikenin kunnassa Ruotsissa
Klotar II

Klotar II (584 – 18. lokakuuta 629) oli Neustrian kuningas 584–629 ja koko frankkien valtakunnan kuningas 613–629. Hän oli Kilperik I:n ja Fredegundan poika. Klotar oli vasta lapsi, kun hänen isänsä Kilperik I murhattiin. Klotar ja hänen äitinsä Fredegunda joutuivat pakenemaan Fredegundan vanhaa vihollista, Austrasian leskikuningatar Brunhildea. He pääsivät Burgundin kuninkaan Guntramin suojelukseen. Guntramin kuoltua 592 Brunhilden poika, Austrasian kuningas Kildebert II, hyökkäsi Klotaria vastaan, mutta Klotarin joukot torjuivat hyökkäyksen. Klotar onnistui vuonna 596 anastamaan alueita Kildebertin seuraajilta Teodebert II:lta ja Teoderik II:lta, mutta joutui muutaman vuoden päästä luovuttamaan suurimman osan hallitsemastaan alueesta takaisin heille. Teoderik II kuoli 613, ja Brunhilde yritti nostaa Austrasian valtaistuimella Teoderikin alaikäisen pojan Sigebert II:n. Austrasian ylimystö oli kuitenkin jo kyllästynyt Brunhilden vallanhimoon, ja he pyysivät Klotarin apuun. Klotar valloitti sekä Austrasian että Burgundin ja käski surmata Brunhilden ja Sigebertin. Tämän jälkeen Klotar oli kaikkien frankkien kuningas. Vaikka Klotar yhdistikin koko frankkien valtakunnan yhden kuninkaan alle, hän säilytti Austrasiassa, Neustriassa ja Burgundissa oman hallinnon ja omat major domukset. Klotar piti yllä hyviä suhteita kirkkoon ja tuki muun muassa Pyhän Columban lähetystyötä. Vuonna 623 Klotar nosti poikansa Dagobert I:n Austrasian kuninkaaksi ja nimitti Pipin I:n Austrasian major domukseksi. == Puolisot ja lapset == *Haldetrude **Dagobert I *Bertrude *Sichilde **Karibert II **Oda == Katso myös == * Luettelo frankkien kuninkaista ==Lähteet== == Aiheesta muualla == Luokka:Frankkien kuninkaat Luokka:580-luvulla syntyneet Luokka:Vuonna 629 kuolleet
Julius Schaub

Julius Schaub (20. elokuuta 1898 München – 27. joulukuuta 1967 München) oli saksalainen SS-Obergruppenführer sekä Adolf Hitlerin ylin adjutantti ja avustaja vuosina 1940–1945. Julius Schaub liittyi Saksan kansallissosialistiseen työväenpuolueeseen 81. jäsenenä lokakuussa 1920 ja hän osallistui oluttupavallankaappaukseen marraskuussa 1923. Schaubista tuli SA- johtajan Wilhelm Brücknerin henkilökohtainen avustaja ja kun vuonna 1930 Hitlerin avustajaksi nimetty Brückner erotettiin tehtävästään lokakuussa 1940, Schaubista tuli tämän seuraaja. 22\. huhtikuuta 1945 Hitler määräsi Schaubin lähtemään Führerbunkerista Berliinistä Hitlerin kotiin Obersalzbergiin tuhoamaan kaikki Hitlerin henkilökohtaiset paperit. Schaub noudatti Hitlerin määräystä. Yhdysvaltain asevoimat pidätti Schaubin sodan loppupuolella lähellä Berchtesgadenia ja hän joutui työleirille vuoteen 1949 asti. Schaubin osuutta sotarikoksiin tutkittiin, mutta hän ei kuitenkaan koskaan joutunut oikeuteen ja hänet vapautettiin lopulta. Vapautumisensa jälkeen hänellä oli apteekki Münchenissä, jossa hän kuoli vuonna 1967. == Lähteet == == Kirjallisuutta == * == Aiheesta muualla == * Julius Schaub Reichstagsabgeordneten-tietokannassa * Luokka:SS-kenraalit Luokka:Vuonna 1898 syntyneet Luokka:Vuonna 1967 kuolleet
La Penne

La Penne on kunta Alpes-Maritimesin departementissa Ranskassa. Siellä on arviolta 332 asukasta (vuonna 2013) ja sen pinta-ala on 18,08 neliökilometriä. == Lähteet == == Aiheesta muualla == La Penne
Péone

Péone on kunta Alpes-Maritimesin departementissa Ranskassa. Siellä on arviolta 1 003 asukasta (vuonna 2013) ja sen pinta-ala on 48,59 neliökilometriä. == Lähteet == == Aiheesta muualla == Peone
Saint-André-de-la-Roche

Saint-André-de-la-Roche on kunta Alpes-Maritimesin departementissa Ranskassa. Siellä on arviolta 5 407 asukasta (vuonna 2013) ja sen pinta-ala on 2,86 neliökilometriä. == Lähteet == == Aiheesta muualla == Saint-Andre-de-la-Roche
Suomen Kirjeshakkiliitto

Suomen Kirjeshakkiliitto on Suomen shakkiliiton (SSL) jäsenliitto. Muita jäsenliittoja ovat Suomen Tehtäväniekat ja Työväen Shakkiliitto. Shakkiseurat ovat SKSL:n varsinaisia jäseniä, joka edustaa Suomea FIDE:ssä. Liitto toimii kirjeshakinpelaajien kansallisena harrastusjärjestönä siirtojen välitystavasta riippumatta. Liitto järjestää kotimaisten kilpailujen lisäksi myös kansainvälisiä kilpailuja. Liiton jäsenmäärä oli suurimmillaan vuonna 1980 (1120 jäsentä ja 80 ainaisjäsentä). ==Katso myös== * Kirjeshakki ==Lähteet== *Suomen Keskusshakkiliiton organisaatiorakenne ===Viitteet=== ==Aiheesta muualla== * Suomen kirjeshakkiliitto ry * Free Internet Correspondence Games Server * Suomen Keskusshakkiliitto ry. Luokka:Suomalaiset järjestöt Luokka:Shakkiliitot Luokka:Kirjeshakki
Työväen Shakkiliitto

Työväen Shakkiliitto on vuonna 1934Työväen Arkiston arkistonmuodostajat (Työväen Arkisto) perustettu Suomen Shakkiliiton (SSL) jäsenliitto. Muita jäsenliittoja ovat Suomen Kirjeshakkiliitto ja Suomen Tehtäväniekat. Shakkiseurat ovat Suomea FIDE:ssä edustavan SSL:n varsinaisia jäseniä.. Työväen Shakkiliitto kuului vuosina 1968–1990 Kansan Sivistystyön Liittoon. Suomen Työväen Urheiluliitolla (TUL) on oma shakkijaostonsa.https://tul.fi/ == Lähteet == * Suomen Shakkiliitto === Viitteet === Luokka:Suomalaiset urheilujärjestöt Luokka:Shakkiliitot
Astet

Astet on kunta Ardèchen departementissa Ranskassa. Kunnan pinta-ala on 34,45 neliökilometriä. Vuonna 2021 siellä oli 53 asukasta. == Lähteet == == Aiheesta muualla == Astet
Eraldo Monzeglio

Eraldo Monzeglio (6. kesäkuuta 1906 Vignale Monferrato – 3. marraskuuta 1981) oli italialainen jalkapalloilija. Hänen pelipaikkansa oli puolustaja. Monzeglio pelasi urallaan Casalessa 1923–1926, Bolognassa 1926–1935 ja AS Romassa 1935–1939. Bolognassa hän voitti Italian mestaruuden kaudella 1928–1929. Italian maajoukkueessa Monzeglio pelasi vuosina 1930–1938 yhteensä 35 ottelua, ja hän oli yksi niistä neljästä pelaajasta, joka oli voittamassa maailmanmestaruutta sekä 1934 että 1938. Pelaajauran jälkeen Monzegliosta tuli valmentaja. Hän valmensi Italiassa mm. Juventusta, Sampdoriaa ja Napolia sekä Sveitsissä FC Chiassoa. == Lähteet == * * * === Viitteet === Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1906 syntyneet Luokka:Vuonna 1981 kuolleet
Walter Frentz

Walter Frentz (21. elokuuta 1907 Heibronn - 6\. heinäkuuta 2004 Überlingen) oli saksalainen valokuvaaja ja kameramies, joka oli natsi-Saksan valtakaudella Adolf Hitlerin suosikkikuvaaja. Frentz tutustui opiskeluaikoinaan Berliinissä Albert Speeriin, josta myöhemmin tuli Hitlerin arkkitehti. Frentz aloitti kuvaamisen vuonna 1931 ja tapasi Speerin kautta ohjaaja Leni Riefenstahlin. Frentz oli mukana kuvaajana Riefenstahlin dokumenteilla Der Sieg der Glaubens (1933), Tahdon riemuvoitto (1934) sekä Olympia (1938). Frentz kuvasi Saksan kansallissosialistiselle työväenpuolueelle myös saksalaisia työläisiä ihannoivan dokumentin Haende am Werk. Töiden vähyyden takia Frentz liittyi Luftwaffeen vuonna 1938 ja oli kameramiehenä kun Hitler liitti Itävallan Saksaan. Vuonna 1941 Frentz alkoi työskennellä (jälleen Speerin suosituksesta) Hitlerin Wolfsschanzessa ja hän kuului natsijohtajien lähipiiriin aina sodan päätöshetkille saakka. Hän oli tiettävästi silminnäkijänä muun muassa Minskin partisaanien verilöylyssä matkustaessaan SS-johtaja Heinrich Himmlerin kanssa. Frentz itse ei koskaan kuulunut kansallissosialistiseen puolueeseen. Maaliskuussa 1945 Frentz otti Hitleristä viimeiset kuvat ennen diktaattorin 30. huhtikuuta Führerbunkerissa tapahtunutta itsemurhaa. Näissä kuvissa sairaanoloinen Hitler kannusti Volksturmin lapsisotilaita. Frentz itse poistui Berliinistä 25. huhtikuuta yhdellä viimeisistä lentokoneista. Natsiupseerit pidättivät hänet Hitlerin asunnolla Obersalzbergissa Baijerin Alpeilla ja osa hänen valokuvakokoelmastaan takavarikoitiin. Frentz vietti sodan jälkeen joitakin kuukausia yhdysvaltalaisten joukkojen vankileirillä Hammelburgissa. Vuonna 1953 hän oli kuvaajana dokumentissa 5000 Jahre Ägypten ja oli myös virallisena kuvaajana Helsingin olympialaisissa vuonna 1952. Vuonna 1992 Jürgen Stumpfhaus ohjasi Frentzistä kertovan dokumentin Das Auge des Kameramannes. == Lähteet == == Kirjallisuutta == * == Aiheesta muualla == * Luokka:Natsi-Saksan henkilöt Luokka:Saksalaiset elokuvaajat Luokka:Saksalaiset valokuvaajat Luokka:Vuonna 1907 syntyneet Luokka:Vuonna 2004 kuolleet
Khamaileon

Khamaileon (; n. 350–275 eaa.) oli antiikin kreikkalainen peripateettiseen koulukuntaan kuulunut filosofi. Hän oli kotoisin Herakleia Pontikesta. Khamaileon oli Aristoteleen oppilas. == Teokset == Khamaileon kirjoitti useita teoksia kreikkalaisista runoilijoista: * , Peri Anakreontos (Anakreonista) * , Peri Sapfūs (Sapfosta) * , Peri Simōnidū (Simonideesta) * , Peri Thespidos (Thespiksestä) * , Peri Aiskhylū (Aiskhyloksesta) * , Peri Lasū (Lasoksesta) * , Peri Pindarū (Pindaroksesta) * , Peri Stēsikhorū (Stesikhoroksesta) Khamaileon kirjoitti myös Homeroksen Iliaasta sekä komediasta (, Peri kōmōdias). Athenaios lainasi viimeksi mainittua teosta nimellä (Peri tēs arkhais kōmōdias), mikä on myös peripateetikko Eumeloksen kirjoittaman teoksen nimi. Vaikuttaa siltä, että Khamaileon kirjoitti myös Hesiodoksesta, sillä Diogenes Laertioksen mukaan hän syytti Herakleides Pontoslaista osien varastamisesta Homerosta ja Hesiodosta koskevasta teoksestaan.Diogenes Laertios: Merkittävien filosofien elämät ja opit V.92. Mainitut teokset ovat todennäköisesti olleet sekä elämäkerrallisia että kriittisiä. Khamaileon kirjoitti myös teokset nimeltä (Peri theōn) ja (Peri satyrōn), sekä eettisiä teoksia, (Peri hēdonēs, joka laitettiin myös Theofrastoksen nimiin), (Protreptikon), ja (Peri methēs). Kaikista teoksista on säilynyt ainoastaan joitakin katkelmia lainauksina Athenaioksen ja muiden antiikin aikaisten kirjailijoiden teoksissa. == Lähteet == Luokka:Peripateettiset filosofit
Benny Lynch

Benny Lynch (2. huhtikuuta 1913 Glasgow, Skotlanti – 6. elokuuta 1946) oli skotlantilainen nyrkkeilijä. Hän oli maailmansotien välisen ajan valovoimaisimpia kevyen sarjan tähtiä, ja The Ring -lehti on arvioinut hänet Skotlannin kaikkien aikojen parhaaksi nyrkkeilijäksi. Lynch menestyi hyvin amatöörinä, ja hänestä tuli ammattilainen 18-vuotiaana vuonna 1931.Benny Lynch crowned world champion 1935 BBC Lynch voitti Skotlannin mestaruuden 1934, ja sen jälkeen Ison-Britannian, Euroopan ja maailman kärpässarjan mestaruuden Jackie Brownilta Manchesterissa 8. syyskuuta 1935. Ottelu on erittäin tunnettu ja siitä on kirjoitettu jopa laulu. Benny Lynch Scots Independent Vuosina 1932–1936 Lynch hävisi vain viisi ottelua. Hän menetti mestaruuden Jackie Jurichille 1938, kun ei kyennyt alkoholiongelmiensa takia enää laihduttamaan itseään ottelupainoon.Glasgow Guide Uransa päättyessä Lynch oli 25-vuotias, ja hän kamppaili alkoholin kanssa elämänsä loppuun asti. Hän kuoli aliravitsemukseen ja hengitysongelmiin 1946. == Lähteet == == Aiheesta muualla == * Benny Lynch kotisivut Luokka:Brittiläiset nyrkkeilijät Luokka:Vuonna 1913 syntyneet Luokka:Vuonna 1946 kuolleet
Aubignas

Aubignas on kunta Ardèchen departementissa Ranskassa. Kunnan pinta-ala on 15,42 neliökilometriä. Vuonna 2021 siellä oli 477 asukasta. == Lähteet == == Aiheesta muualla == Aubignas
Baix

Baix on kunta Ardèchen departementissa Ranskassa. Kunnan pinta-ala on 17,39 neliökilometriä. Vuonna 2021 siellä oli 1 280 asukasta. == Lähteet == == Aiheesta muualla == Baix
Raatelijat

Raatelijat ovat Marvel-kustantamon luoma superroistoryhmä, jonka ensiesiintyminen tapahtui Uncanny X-Menin numerossa 229 vuonna 1988. Raatelijat ovat supersankariryhmä Ryhmä-X:n vastustajia ja sen kaikki jäsenet ovat kyborgeja. Luokka:Marvel-universumin superroistoryhmät
Barnas

Barnas on kunta Ardèchen departementissa Ranskassa. Kunnan pinta-ala on 26,51 neliökilometriä. Vuonna 2021 siellä oli 204 asukasta. == Lähteet == == Aiheesta muualla == Barnas
Christie’s

Christie’s on brittiläinen taidehuutokauppakamari. ==Historia== Christie’sin perusti yrityksen virallisten lähteiden mukaan Lontoossa 5. joulukuuta 1766 James Christie, ja vanhin jäljellä oleva huutokauppaluettelo on joulukuulta 1766. Eräiden muiden lähteiden mukaan James Christie vuokrasi huutokauppahuoneiston vuonna 1762, ja on löytynyt myös lehti-ilmoitus Christie’sin huutokauppatilaisuudesta vuodelta 1759. Yritys vakiinnutti pian maineensa johtavana huutokauppakamarina ja hyödynsi Lontoon tuoretta asemaa merkittävänä taidekaupan keskuksena Ranskan vallankumouksen jälkeen. Christie’s oli aiemmin julkinen osakeyhtiö ja oli listattuna Lontoon pörssiin 1973–1999, minkä jälkeen se siirtyi yksityisomistukseen ranskalaiselle François Pinault’lle. Sen markkinaosuus on ollut useita vuosia suurempi kuin sen kilpailijan Sotheby’sin. ==Toiminta ja toimipisteet== Christie’sin myynti oli vuonna 2007 yhteensä 6,3 miljardia Yhdysvaltain dollaria (4,6 miljardia euroa). Christie’s järjestää yli 600 myyntitapahtumaa vuodessa yli 80 myyntikategoriassa, joihin kuuluvat kaikki kauno- ja koristetaiteiden alat, muun muassa jalokivet, valokuvat, keräilyesineet, viini ja autot. Hinnat vaihtelevat 200 dollarista 80 miljoonaan dollariin. Yhtiöllä on 85 toimistoa 43 maassa ja 14 huutokauppakamaria Amsterdamissa, Dubaissa, Genevessä, Hongkongissa, Lontoossa King Streetillä ja South Kensingtonissa, Los Angelesissa, Madridissa, Milanossa, New Yorkissa, Pariisissa, Tel Avivissa ja Zürichissa. Yhtiö ilmoittaa johtaneensa viime aikoina markkinoita laajenevilla ja esiintulevilla markkinoilla, kuten Kiinassa, Intiassa ja Yhdistyneissä arabiemiirikunnissa, sekä menestyneissä myynneissä ja näyttelyissä Pekingissä, Dubaissa, Mumbaissa ja Venäjällä. Who we are , Christie’s. Viitattu 2.11.2008. == Lähteet == ==Aiheesta muualla== * Christie’sin sivusto * Christie’s koulutusohjelma * Christie’sin kiinteistövälitystä Great Estates- Luxury Properties and Estates official website * Kuvia taideteoksista, Christie’s Luokka:Brittiläiset yritykset Luokka:Taidehuutokauppakamarit
Le Béage

Le Béage on kunta Ardèchen departementissa Ranskassa. Kunnan pinta-ala on 32,83 neliökilometriä. Vuonna 2021 siellä oli 255 asukasta. == Lähteet == == Aiheesta muualla == Beage
Beauchastel

Beauchastel on kunta Ardèchen departementissa Ranskassa. Kunnan pinta-ala on 8,46 neliökilometriä. Vuonna 2021 siellä oli 1 838 asukasta. == Lähteet == == Aiheesta muualla == Beauchastel
Gilhac-et-Bruzac

Gilhac-et-Bruzac on kunta Ardèchen departementissa Ranskassa. Kunnan pinta-ala on 30,94 neliökilometriä. Vuonna 2021 siellä oli 176 asukasta. == Lähteet == == Aiheesta muualla == Gilhac-et-Bruzac
Gluiras

Gluiras on kunta Ardèchen departementissa Ranskassa. Kunnan pinta-ala on 25,1 neliökilometriä. Vuonna 2021 siellä oli 370 asukasta. == Lähteet == == Aiheesta muualla == Gluiras
Edsbyns IF Bandy

Edsbyns IF Bandy on jääpalloseura Edsbynistä, Ovanåkerin kunnasta, Ruotsin Hälsinglandista. Seura on yksi 2000-luvun menestyneimmistä ruotsalaisista jääpalloseuroista. ==Historia== Edsbyns IF perustettiin vuonna 1909 ja jääpallotoiminta alkoi vuonna 1925. Ruotsin korkeimmalla sarjatasolla joukkue pelasi ensimmäistä kertaa vuonna 1945. Se on pelannut korkeimmalla sarjatasolla siitä lähtien, lukuun ottamatta kautta 1969–1970, jolloin se pelasi toiseksi korkeimmalla sarjatasolla. Ensimmäisen Ruotsin mestaruutensa Edsbyn voitti 1952, ja se oli 1950–1960-luvulla yksi Ruotsin parhaista jääpalloseuroista, selviytyen monta kertaa loppuotteluun asti. Viimeisin mestaruus ennen vuosisadan vaihdetta tuli kaudella 1977–1978, ja 1980-luvulla se oli kahdesti loppuottelussa, mutta mestaruutta se ei saavuttanut. Edsbyn sai ensimmäisenä joukkueena Ruotsissa kotiareenakseen hallin, kun Dina Arena valmistui vuonna 2003. Halli vauhditti Edsbynin nousua Ruotsin jääpallohuipulle, se voitti viisi perättäistä Ruotsin mestaruutta vuosina 2004–2008. ==Saavutukset== Saavutuksia Ruotsin pääsarjassa *13 mestaruutta: 1952, 1953, 1962, 1978, 2004, 2005, 2006, 2007, 2008, Historiikki seuran sivuilla , 2017, 2018, 2020, 2022 *8 hopeaa; 1949, 1955, 1958, 1961, 1963, 1982, 1984, 2009 Saavutuksia Ruotsin cupissa *3 kultaa 2005, 2008, 2019 Saavutuksia Jääpallon maailmancupissa * 3 kultaa: 1979, 1991, 2008http://www.exteworldcup.com/ ==Entisiä pelaajia== *Gudmund Jernberg *Torkel Berglund *Birger Persson *Sven Prim *Herbert Swartswe *Sven-Olov Landar *Ivar Persson *Kurt Nyberg *Paul Karlsson *Allan Arvidsson *Elis Johansson *Lennart Ståhlberg *Rolf Jonsson *Jörgen Forslund *Christer Andersson *Anders Söderholm *Jan-Erik Callberg *Ola Johansson *Hans Johansson *Mats Hammarström *Joe Lönngren *Magnus Olsson *Dan Jonsson *Tuomas Määttä *Kimmo Huotelin *Jimi Heinonen *Petteri Lampinen == Lähteet == ==Aiheesta muualla== * Virallinen sivu * Edsbyn Red Farmers, kannattajien sivusto Luokka:Ruotsalaiset jääpalloseurat Luokka:Ovanåkerin kunta Luokka:Vuonna 1909 perustetut urheiluseurat
MAUSS

MAUSS (Mouvement Anti-Utilitariste dans les Sciences Sociales) on ranskalainen tutkijaryhmä. Sen tavoitteena on järjestelmällisesti murtaa taloustieteellisten teorioiden filosofisia perusteita. Ryhmä on saanut inspiraationsa 1900-luvun alun sosiologista Marcel Maussista, jonka kuuluisin teos on Lahja (1925). Ryhmän perustajajäsenet ovat: Alain Caillé, Gérald Berthoud, Ahmet Insel, Serge Latouche ja Pauline Taieb. Ryhmä julkaisee kaksi kertaa vuodessa ilmestyvää julkaisua La Revue du MAUSS semestrielle, jonka kustantaja on vuodesta 1988 ollut La Découverte. == Lähteet == Free words (artikkeli julkaistu suomeksi Niin & Näin nro 58 3/2008 artikkeli "Anna pois".) Luokka:Taloustiede
Gripen Trollhättan BK

Gripen Trollhättan Bandyklubb on jääpalloseura Trollhättanista, Länsi- Götanmaalta, Ruotsista. Seuran edustusjoukkue pelaa Ruotsin korkeimmalla sarjatasolla Elitserienissä. ==Historia== Seura perustettiin vuonna 1936 nimellä Gripens Bollklubb. Seura pelasi pitkän aikaa alemmilla sarjatasoilla, mutta kipusi hitaasti ylöspäin ja viimein vuonna 1973 nousi ensi kertaa historiansa aikana pääsarjaan, mutta putosi kauden päätteeksi takaisin kakkosdivisioonaan. Uudelleen seura nousi pääsarjaan, silloiseen Allsvenskaniin, vuonna 2000, mutta putosi jälleen toiseksi korkeimmalle sarjatasolle vain kahden kauden kuluttua. Seuran pelasi pääsarjassa kaudet 2004-2009. Keväällä 2022 seura voitti Allsvenskanin ja nousi Elitserieniin. ==Lähteet== ==Aiheesta muualla== * Virallinen sivu * Yellow Front, kannattajien sivusto Luokka:Ruotsalaiset jääpalloseurat Luokka:Trollhättanin kunta Luokka:Vuonna 1936 perustetut urheiluseurat
Marcel Mauss

Marcel Mauss (10. toukokuuta 1872 Épinal – 1. helmikuuta 1950 Pariisi) oli ranskalainen sosiologi ja etnologi. Häntä pidetään Ranskan etnologian isänä. Hän oli perustamassa Pariisin yliopistoon sosiologian instituuttia Institut Français de Sociologie (1924) ja etnologista instituuttia Institut d'Ethnologie. Hän vastusti hyvin voimakkaasti antisemitismiä ja rasistista politiikkaa sekä ennen toista maailmansotaa että sen jälkeen. Mauss oli poliittiselta kannaltaan sosialisti. Maussin mukaan on saanut nimensä tutkijaryhmä MAUSS ja sen julkaisu Revue du MAUSS. Émile Durkheim oli hänen enonsa. == Teokset == * Sociologie et anthropologie, tekstikokoelma, alkusanat Claude Lévi-Strauss, Presses universitaires de France, 1950. * Écrits politiques, Fayard, Tekstit koonnut ja esittelee Marcel Fournier. Paris : Fayard, Éditeur, 1997, 814 pages. (lire en ligne) * Essai sur le don. Forme et raison de l'échange dans les sociétés archaïques(1925), Introduction de Florence Weber, Quadrige/Presses universitaires de France, 2007. Lienssocio- portaali === Suomennettu teos === * == Lähteet == == Aiheesta muualla == * Free words. Luokka:Ranskalaiset sosiologit Luokka:Vuonna 1872 syntyneet Luokka:Vuonna 1950 kuolleet
Bill Hickman

William "Bill" Hickman (25. tammikuuta 1921 – 24. helmikuuta 1986)Bill Hickman (1921 - 1986) Findagrave.com. Viitattu 3.8. 2011. oli yhdysvaltalainen stunt- ajaja ja sivuosanäyttelijä. Hickman oli pääroolissa toteuttajana ja näyttelijänä useassa ylistetyssä takaa-ajokohtauksessa, kuten Philip D'Antonin tuottamissa action-klassikoissa Bullittissa (1968), Kovaotteisissa miehissä (1971) ja elokuvassa The Seven-Ups (1973). Bill Hickman oli James Deanin hyvä ystävä ja rallivalmentaja ja ajoi tämän omistamaa trailerinvetoautoa kohtalokkaana päivänä 30. syyskuuta 1955, jolloin Dean joutui kuolonkolariinsa Cholamessa, Kaliforniassa, matkalla Salinasin kilpa-ajoihin. Bill Hickman kuoli syöpään 65-vuotiaana 1986. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1921 syntyneet Luokka:Vuonna 1986 kuolleet
Tytöt tykkää (kappale)

”Tytöt tykkää” on Tea-artistinimellä esiintyneen Tea Hiillosteen ensimmäinen soolosingle. Kappale oli myös ensimmäinen single hänen esikoisalbumiltaan Tytöt tykkää. Single julkaistiin 5. kesäkuuta 2007. Sen tuotannosta vastaa Jarkko Ehnqvist, joka on myös säveltänyt ja sanoittanut kappaleen. Kappaleesta on julkaistu myös Maija Salmivuoren ohjaama musiikkivideo, joka julkaistiin myös kesäkuussa 2007. Musiikkivideota on katsottu YouTubessa yli 4 miljoonaa kertaa. ”Tytöt tykkää” -singleä on myyty tuplaplatinalevyyn oikeuttava määrä, yli 28 000 kappaletta. Se oli myös vuonna 2007 Suomen kolmanneksi myydyin single. Single menestyi hyvin lataus- ja singlelistalla. Se oli 13 viikon ajan Suomen kahdeksan digitaalisesti ostetuimman kappaleen joukossa latauslistalla ja heinä-elokuussa 2007 CD-single oli myydyin single neljän viikon ajan. Kappale voitti kesäkuussa 2007 The Voicen kesähittiäänestysen ja siten valittiin vuoden 2007 viralliseksi kesähitiksi. Vuonna 2007 DJ:t valitsivat ”Tytöt tykkää” -kappaleen vuoden kappaleeksi ja Tea Hiillosteen vuoden tulokkaaksi. == Kappaleet == == Listasijoitukset == Lista Paras sijoitus Suomen virallinen latauslista 2 Suomen virallinen singlelista 1 == Tuure Boeliuksen versio == Elokuussa 2019 suomalainen tubettaja-artisti Tuure Boelius julkaisi kappaleesta uuden version seitsemäntenä singlenään. Kappaleella on mukana myös rapyhtye Teflon Brothers. Idea uudesta versiosta syntyi keväällä 2019, kun Teflon Brothersissa mukana oleva Pyhimys oli nähnyt Instagram-palvelussa videon, jossa Boelius tanssii alkuperäisen kappaleen mukana. Boelius on kertonut, että eri artistit ovat olleet kiinnostuneita vuosien mittaan ”Tytöt tykkää” -kappaleen uudelleen versioinnista, mutta Boelius oli ensimmäinen jolle lupa myönnettiin. == Muut versiot == * Tea julkaisi jouluksi 2007 uuden version nimellä ”Tontut tykkää”, jossa kappaleen sanoitusta oli muutettu jouluisemmaksi. * Vuonna 2007 Smurffit julkaisivat oman versionsa nimellä ”Smurffit tykkää” albumillaan Rakettihitit! Vol. 15. == Lähteet == == Aiheesta muualla == * Tean Tytöt tykkää -single Discogs- sivustolla * Tean Tytöt tykkää -musiikkivideo YouTubessa * Tuure Boeliuksen versio YouTubessa Luokka:Vuoden 2007 kappaleet Luokka:Tea Hiillosteen kappaleet
EliteXC

EliteXC (Elite Xtreme Combat) oli amerikkalainen vapaaottelujärjestö, joka toimi vuosina 2006 - 2008. Se oli UFC:n jälkeen toiseksi suurin vapaaottelun ammattilaisliitto. EliteXC:n perustivat Showtime Networks ja ProElite -yhtiöt vuoden 2006 lopulla. EliteXC nousi varsin nopealla vauhdilla merkittäväksi järjestöksi. Eräs sen vahvuuksista olivat väljemmät sopimukset ottelijoiden kanssa, jotka eivät pakota heitä ottelemaan vain tietyn järjestön alaisia otteluita. EliteXC-tapahtumilla oli sopimus CBS-televisioyhtiön kanssa, joka ehti näyttämään ainoastaan kolme tapahtumaa. ProElite ilmoitti EliteXC:n lopettamisesta 20. lokakuuta 2008. http://sports.espn.go.com/extra/mma/news/story?id=3655102 ==Lähteet== ==Aiheesta muualla== * Virallinen sivu Luokka:Vapaaottelujärjestöt Luokka:Yhdysvaltalaiset urheilujärjestöt
Sukellusmaski

Sukellusmaski on sukellusväline, joka mahdollistaa tarkan näkemisen veden alla. Tavallisin sukellusmaski on ns. puolimaski joka peittää sekä silmät että nenän. Vanhimmissa malleissa oli pyöreä tai soikea lasi, mutta sittemmin on tullut hyvin suosituksi erillisillä linsseillä varustettu malli, johon voidaan vaihtaa silmälaseja vastaavia optisia linssejä. Maskin tyhjennys veden alla kuuluu sukelluskurssin perusasioihin. Tyhjentäminen tapahtuu puhaltamalla maskiin nenän kautta ilmaa ja päästämällä vesi alakautta pois. Sukelluksessa käytetään myös kokokasvomaskia. Cressi Scuba-mallinen maski on koko kasvojen kokoiseksi venytetty tavallinen maski. Kasvojen alaosan peittää kumiosa, jossa suun kohdalla on vahvistettu aukko hengityssäätimelle. Kokokasvomaskeissa paineilma on johdettu koko maskin alueelle eikä erillistä suukappaletta ole, hengityssäädin on niissä rakenteellinen osa kokonaisuutta ja mikrofonin käyttö ja siten puhuminen on mahdollista. Maskin pehmeät osat valmistetaan yleensä silikonista ja sen lasin tulee olla karkaistu. Jos maskia käyttävällä henkilöllä on taittovirhettä, voidaan maskiin hioa taittovirheen korjaava linssi. Aiemmin on ollut olemassa myös yksinomaan silmät peittäviä sukelluslaseja, joihin liittyi erikseen kaksi letkullista kumipalloa. Sukellettaessa paine puristi palloja ja näin tasasi silmäsuojuksien painetta. Menetelmää käytettiin etupäässä helmenkalastuksessa, joskin sielläkin se syrjäytyi normaalin puolimaskin tieltä: kumipallot toimivat vain muutamien metrien syvyyteen asti. == Kuvia == Kuva:Diving mask (classic).jpg|Klassinen sukellusmaski Kuva:Scubamask.jpg|Nykyaikainen sukellusmaski Kuva:Full face diving mask - ocean reef.JPG|Kokokasvomaski ==Lähteet== Luokka: Sukellusvarusteet
Ibrox Stadium

Ibrox Stadium on Glasgow'ssa sijaitseva Rangers-jalkapalloseuran kotistadion. Ensimmäinen ottelu alkuperäisellä stadionilla pelattiin joulukuussa 1899. Stadionia on tämän jälkeen laajennettu ja muutettu moneen kertaan. Nykyisin stadionilla on 50 411 istumapaikkaa.Football ground guide: Ibrox Stadium Yleisöennätys on tammikuulta 1939, jolloin 118 567 katsojaa seurasi liigaottelua paikallisvastustaja Celticiä vastaan. Stadionilla on koettu kaksi murhenäytelmää; Vuonna 1902 sai surmansa 26 ihmistä, kun puinen katsomo sortui. Vuonna 1971 66 ihmistä pusertui kuoliaaksi eräällä uloskäynnillä, yleisön poistuessa stadionilta.The Stadium guide: Ibrox Stadium ==Lähteet== == Aiheesta muualla == Luokka:Skotlannin jalkapallostadionit Luokka:Glasgow’n urheilu Luokka:Glasgow’n rakennukset ja rakennelmat Luokka:1890-luvulla rakennetut rakennukset ja rakennelmat
Épinal

Épinal [] on kunta Lorrainessa, Koillis-Ranskassa. Se on Vosgesin departementin pääkaupunki eli prefektuuri. Vuoden 2006 väestönlaskennan mukaan sen väkiluku oli 34 014. Se sijaitsee Moseljoen varrella, 60 kilometriä Nancysta etelään. == Lähteet == == Aiheesta muualla == Luokka:Ranskan kaupungit Luokka:Vosgesin kunnat
Veli-Matti Lehtikangas

Veli-Matti ”Fakiiri-Veltsu” Lehtikangas (1955 – 14. lokakuuta 2022) oli suomalainen fakiiri. Hän rikkoi elävänä haudassa olemisen maailmanennätyksen kahdesti, vuosina 1992 ja 2000. Vuoden 2000 ennätys, 8 vuorokautta, on edelleen voimassa.Älä Katso, TV-ohjelma ,TV2 Tuotanto 2000 Ennätys tapahtui 21. syyskuuta – 29. syyskuuta 2000.Fakiiri haudattiin elävältä 8 vuorokaudeksi – Ilta-Sanomat, 22.09.2000 Hän valvoi 8.1.–11.2.1984 yhtäjaksoisesti yhteensä 34 vrk 20 minuuttia. Guinnessin ennätystenkirjan mukaan tämä lienee maailmanennätys mutta epäselvyyttä on esiintynyt ennätyksen valvonnan suhteen. Lehtikangas kirjoitti Voima-lehteen ja harrasti muun muassa luontokuvausta.Veli-Matti Lehtikangas Idyllin pimeä puoli Lehti luonnehti häntä ”ötökkäpaparazziksi”.Voima 1/2008 1980-luvulla hän kirjoitti muun muassa Alibi-lehteen. Lehtikankaalla diagnosoitiin vuonna 2015 kurkkusyöpä ja hän kuoli muualle kehoon levinneeseen syöpään loppuvuodesta 2022. Hänet haudattiin Oulaisten hautausmaalle. == Lähteet == == Aiheesta muualla == * Ylen Elävä arkisto: Fakiiri Weltsun ylösnousemus – otteita vuoden 1992 dokumenttielokuvasta * Haastattelu Kaleva-lehdessä Luokka:Suomalaiset viihdetaiteilijat Luokka:Vuonna 1955 syntyneet Luokka:Vuonna 2022 kuolleet
Celtic Park

Celtic Park eli Parkhead on Glasgow'ssa, Skotlannissa, sijaitseva Celtic- jalkapalloseuran kotistadion. Stadion otettiin käyttöön vuonna 1892. Katsojakapasiteetti on 60 832 (paikallisvastustaja Rangersia vastaan turvallisuussyistä 58 000). Yleisöennätys on 92 000 katsojaa uudenvuodenpäivältä 1938 ottelussa Rangersia vastaan.http://www.worldstadia.com/stadium/scotland/celtic_park_(parkhead)/209.php Vuonna 2002 Celtic Park valittiin BBC:n äänestyksessä Yhdistyneen kuningaskunnan parhaaksi jalkapallostadioniksihttp://news.bbc.co.uk/sport1/hi/football/teams/c/celtic/2197207.stm. == Lähteet == == Aiheesta muualla == Luokka:Skotlannin jalkapallostadionit Luokka:Glasgow’n urheilu Luokka:Glasgow’n rakennukset ja rakennelmat
Chris Kohler

Chris Kohler (s. 18. huhtikuuta 1980) on yhdysvaltalainen videopelitoimittaja. Kohler työskentelee Wired-tietotekniikkalehdelle, jonka verkkosivuilla hän työstää Game | Life -nimistä blogia. Hänen kirjoituksiaan on julkaistu myös Official Nintendo Magazine ja Animerica -lehdissä sekä GameSpy ja 1UP.com-sivustoilla. Kohler on kirjoittanut kaksi videopeliaiheista kirjaa: Power-Up: How Japanese Video Games Gave the World an Extra Life (BradyGames, 2004) ja Retro Gaming Hacks (O'Reilly Media, 2005). Kohlerin ensimmäinen kirja käsittelee japanilaisen pelikulttuurin taustoja, kehittäjiä ja maailmanlaajuisia vaikutuksia. Retro Gaming Hacksissä Kohler esittelee vanhojen pelien pelaamiseen soveltuvia hakkerointimenetelmiä. ==Lähteet== ==Aiheesta muualla== *Chris Kohlerin henkilökohtainen verkkosivusto Luokka:Yhdysvaltalaiset toimittajat Luokka:Vuonna 1980 syntyneet Luokka:Elävät henkilöt
Giro dell’Emilia

Giro dell'Emilia on yhden päivän mittainen maantiepyöräilykilpailu. Se järjestetään Emilia-Romagnan alueella Italiassa lokakuussa. Kilpailu kuuluu UCI ProSeries -sarjaan ja on kategorialuokitukseltaan 1. Pro, eli sen yläpuolella ovat vain UCI World Tour -tason kilpailut. Giro dell'Emilian on voittanut useimmin Costante Girardengo, kaikkiaan viisi kertaa. == Voittajat == * 1909 Eberardo Pavesi * 1910 Luigi Ganna * 1911 Clemente Canepari * 1912 Ugo Agostoni * 1913 Alfonso Calzolari * 1914 Ezio Corlaita * 1915–1916 ei järjestetty * 1917 Angelo Gremo * 1918 Costante Girardengo * 1919 Costante Girardengo * 1920 Giovanni Brunero * 1921 Costante Girardengo * 1922 Costante Girardengo * 1923 Michele Gordini * 1924 Pietro Linari * 1925 Costante Girardengo * 1926 ei järjestetty * 1927 Domenico Piemontesi * 1928 Alfonso Piccin * 1929 Allegro Grandi * 1930 Mario Bonetti * 1931 Glauco Servadei * 1932–1933 ei järjestetty * 1934 Marco Cimatti * 1935 Aldo Bini * 1936 Giuseppe Olmo * 1937 Cesare Del Cancia * 1938 Corrado Ardizzoni * 1939 Serafino Biagioni * 1940 Osvaldo Bailo * 1941 Fausto Coppi * 1942 Adolfo Leoni * 1943 Nedo Logli * 1944–1945 ei järjestetty * 1946 Adolfo Leoni * 1947 Fausto Coppi * 1948 Fausto Coppi * 1949 Virgilio Salimbeni * 1950 Luciano Maggini * 1951 Luciano Maggini * 1952 Gino Bartali * 1953 Gino Bartali * 1954 Nino Defilippis * 1955 Nino Defilippis * 1956 Bruno Monti * 1957 Bruno Monti * 1958 Diego Ronchini * 1959 Ercole Baldini * 1960 Pierino Baffi * 1961 Diego Ronchini * 1962 Bruno Mealli * 1963 Italo Zilioli * 1964 ei järjestetty * 1965 Michele Dancelli * 1966 Carmine Preziosi * 1967 Michele Dancelli * 1968 Gianni Motta * 1969 Gianni Motta * 1970 Franco Bitossi * 1971 Gianni Motta * 1972 Eddy Merckx * 1973 Franco Bitossi * 1974 Francesco Moser * 1975 Enrico Paolini * 1976 Roger De Vlaeminck * 1977 Mario Beccia * 1978 Bernt Johansson * 1979 Francesco Moser * 1980 Gianbattista Baronchelli * 1981 Pierino Gavazzi * 1982 Pierino Gavazzi * 1983 Cesare Cipollini * 1984 Ezio Moroni * 1985 Acacio Da Silva * 1986 Hubert Seiz * 1987 Jean-François Bernard * 1988 Tony Rominger * 1989 Dmitri Konyšev * 1990 Davide Cassani * 1991 Davide Cassani * 1992 Gianni Bugno * 1993 Maurizio Fondriest * 1994 Francesco Casagrande * 1995 Davide Cassani * 1996 Michele Bartoli * 1997 Aleksandr Gontšenkov * 1998 Mirko Celestino * 1999 Michael Boogerd * 2000 Gilberto Simoni * 2001 Jan Ullrich * 2002 Michele Bartoli * 2003 José Iván Gutiérrez * 2004 Ivan Basso * 2005 Gilberto Simoni * 2006 Davide Rebellin * 2007 Fränk Schleck * 2008 Danilo Di Luca * 2009 Robert Gesink * 2010 Robert Gesink * 2011 Carlos Betancur * 2012 Nairo Quintana * 2013 Diego Ulissi * 2014 Davide Rebellin * 2015 Jan Bakelants * 2016 Esteban Chaves * 2017 Giovanni Visconti * 2018 Alessandro De Marchi * 2019 Primož Roglič * 2020 Aleksandr Vlasov * 2021 Primož Roglič * 2022 Enric Mas * 2023 Primož Roglič == Lähteet == *Tulokset Memoire du cyclisme -tietokannassa *Top 3 Pro Cycling Stats -sivustolla == Aiheesta muualla == *Virallinen sivusto Luokka:Pyöräilykilpailut Italiassa Luokka:Emilia-Romagna
Claude Wilmot Wyatt

Claude Wilmot Wyatt (1842–1900) oli englantilainen lintutieteilijä. Wyatt nimesi, yhdessä Richard Bowdler Sharpen kanssa, muun muassa aasiantörmäpääskyn (Riparia diluta) vuonna 1893. Wyatt julkaisi teoksen British Birds: being coloured illustrations of all the species of Passerine birds resident in the British Isles. Taylor & Francis for William Wesley & son, Lontoo. 1894-1899. == Lähteet == * Zoonomen Riparia diluta * Christie's Luokka:Brittiläiset ornitologit Luokka:Vuonna 1842 syntyneet Luokka:Vuonna 1900 kuolleet